|  |  |
| --- | --- |
|  | **Die wêreld het so klein geword Alta Marincowitz** |
| 1 | Toe my ouma ’n kind was, speel hulle op die wye vlakte, |
| 2 | deel granate in die boord, |
| 3 | lees boeke in hulle soeke na kennis |
| 4 | en klets met maats as die foun twee kortes en drie langes lui. |
|  |  |
| 5 | As kind bly my ma op ‟n ruim erf |
| 6 | met ‟n grasperk en twee bome, |
| 7 | sit sy vasgenael voor die kassie |
| 8 | -vol drome om eendag oor die wye wêreld te swerf. **Die wêreld het so klein geword Alta Marincowitz** |
| 9 | Sy ken al mense wat oorsee was! |
| 10 | Haar niggies in die stad gaan naweke fliek |
| 11 | en voor matriek sien sy hoe die eerste selfone lyk. |
|  |  |
| 12 | Ek klik met ‟n muis die wêreld tot in my huis, |
| 13 | die web is my werf en Gumtree my boom. |
| 14 | ek is deel van ‟n boek waar mense hul gesigte |
| 15 | gedeeltelik ontsluier en klankloos klets en kuier. |
| 16 | ek kan kennis onmiddellik op aanvraag verkry |
| 17 | en met ‟n ieder en elk in verbinding bly. |
| 18 | Die moontlikhede is duiselingwek- |
| 19 | kend GROOT en die wêreld het so |
| 20 | klein geword dit pas in die |
| 21 | twaalf vierkante |
| 22 | meter van my |
| 23 | kamer |
| 24 | in. (Uit: Toulopers, 2011:44) |

PREZI AANBIEDIN OP INTERNET:

<https://prezi.com/qbs6w1f2u3qy/die-wereld-het-so-klein-geword>

|  |  |
| --- | --- |
| 1 | Watter woord in die eerste reël dui op die verlede tyd? |
|  | Toe |
| 2 | Haal **EEN** woord uit die eerste reël aan wat vir ons sê dat die gedig ’n ek-spreker bevat. |
|  | my |
| 3 | Noem **DR**IE dinge wat die ouma en haar maats gedoen het om hulself besig te hou. |
|  | Speel op wye vlaktes  Deel granate in die vrugteboord.  Boeklees  Gesels met maats oor telefoon. |
| 4 | Strofe 1 bestaan uit 4 reëls. Ons noem dit ’n ........ |
|  | kwatryn |
| 5 | Kies die korrekte antwoord. |
|  | Strofe 1 bevat (gebroke rym/paarrym) |
|  | Gebroke rym |
| 6 | Hoe het die ouma geweet dat dit ’n maat is wat skakel? |
|  | Die telefoon moes twee kortes en drie langes lui. |
| 7 | Hoe weet jy dat die ouma op ’n plaas grootgeraak het? Haal een woord aan. |
|  | boord |
| 8 | Wat was gedurende die spreker se ouma se kinderjare haar enigste bron om  kennis te bekom? Haal **EEN** WOORD uit die gedig aan. |
|  | boeke |
| 9 | Verduidelik die verskil tussen die woord “klets” en “gesels”. |
|  | Klets- oor onbenullige/onbelangrike dinge te praat/om te skinder  Gesels- om oor belangrike dinge te praat/betekenissvolle gesprek |
| 10 | Hoe het die spreker se ouma en ma se leefruimtes van mekaar verskil? Haal TWEE  opeenvolgende woorde uit die gedig aan om jou antwoord te motiveer. (NB: Jy  moet twee opeenvolgende woorde vir elkeen van bogenoemde persone aanhaal.) (2) |
|  | Wye vlakte  Ruim erf |
| 11 | Waar het die ma moontlik gewoon? |
|  | In die stad |
| 12 | Waarna verwys die woord “kassie”? |
|  | televisie |
| 13 | Sê of die volgende WAAR of ONWAAR is. Gee ’n rede vir jou antwoord. |
|  | Die spreker se ma wou graag rondreis. |
|  | Waar. Sy wou graag eendag om die wye wêreld swerf. |
| 14. | Waarom is daar ’n uitroepteken aan die einde van reël 9? |
|  | Dit beklemtoon die feit dat dit iets ongewoon was om iemand te ken wat al oorsee was. |
| 15 | Watter tydverdryf het sy ma se niggies gehad? |
|  | Hulle het naweke gaan fliek. |
| 16 | Hoe weet jy dat sy ma ’n tiener was toe die selfoon uitgekom het. |
|  | Sy was nog op skool/voor matriek. |
| 17 | Watter TWEE vorme van media kom voor in strofe 2? |
|  | Televisie en flieks |
| 18 | Watter tegnologiese uitvindsel was nuut in sy ma se opgroeidae? |
|  | selfoon |
| 19 | Van watter tegnologiese uitvindsel word daar in reël 12 gepraat? |
|  | Rekenaar |
| 20 | Wat het dit vir die spreker moontlik gemaak om nou die wêreld in sy huis te hê? |
|  | Internet |
| 21 | Waarvoor word gumtree gebruik? |
|  | Dit is ’n webwerf waar jy dinge kan koop of verkoop. Dit word gebruik om dienste of dinge te adverteer. |
| 22 | Wat word met die volgende woorde geïmpliseer: “ gedeeltelik ontsluier”? |
|  | LETTERLIK: Op Facebook wys mense net ’n gedeelte van hul gesigte op hul profiel-foto’s.  FIGUURLIK: Op Facebook skep mense die indruk van ’n perfekte lewe. Hul lewe is moontlik nie so volmaak nie. |
| 23 | Noem ’n paar maniere hoe mense sonder klank gesels, volgens strofe 3? |
|  | Facebook/twitter/, ens |
| 24 | Haal EEN woord aan wat sê dat die spreker nie lank moet wag om inligting te bekom nie. |
|  | onmiddellik |
| 25 | Gee EEN woord vir die volgende uitrdukking: “ieder en elk” |
|  | almal |
| 26 | Wat suggereer die woord “ duiselingwek-kend”? |
|  | Internet oorweldig ’n mens op ’n opwindende manier. |
| 27 | Haal TWEE woorde uit strofe 3 aan wat op kontras dui. |
|  | Groot en klein |
| 28 | Hoe word die woor groot beklemtoon? |
|  | Deur die gebruik van hoofletters. |
| 29 | Waarin pas die GROOT wêreld huidiglik (nou) vir die spreker? |
|  | In sy kamer. |
| 30 | Wat is die TEMA van hierdie gedig? Verduidelik. |
|  | Die wêreld het klein geword as gevolg van die moderne tegnologie wat die groot wêreld vandag so maklik op internet beskikbaar (klein)maak op ons skerms. |